"Есышықәса ашықәс ҿыц ҳанҭалалак, инаскьаҳгаз ашықәс иалагӡаны академиа аструктураҿы иҟаҵаз аҭҵаарадырратә усура еихаҳшьаалоит, уи ихадароу хҭысны ҳахәаԥшуеит. Академиа аҟәшақәа хԥа рыла ишьақәгылоуп, актәи агуманитартәи, асоциалтәи, ауаажәладырратәи аҟәша, уи шьақәгылоуп: Дырмит Гәлиа ихьӡ зху Аԥсуаҭҵааратә институт, Аекономикеи азини ринститут уи иаҳхысыз ашықәс азы иаԥаҳҵеит", — иҳәеит Џьапуа.
Аҳәынҭқарраҿы аекономика, азин аганахь ала аекспертиза ахьаҭаху аусқәа мҩаԥнагалоит ари аинститут. Зураб Џьапуа агәра ганы дыҟоуп ари аинститут аҳәынҭқарра азы акыр зҵазкуа, аналитикатә знеишьа ала аусура мҩаԥызго институтны ишыҟало.